29/01/2018 | Administración LocalMunicipal
Ferrol
Recursos Humanos
Bases para a provision, polo procedemento de libre designacion, do posto de traballo de xefe/a do Corpo da Policia Local

ANUNCIO O día 12/01/2018 o alcalde-presidente do Concello de Ferrol aprobou as bases específicas que rexerán a convocatoria para a provisión polo sistema de libre designación do posto de xefe/a do Corpo da Policía Local, e que son as seguintes: “Bases para a provisión polo procedemento de libre designación do posto de traballo de Xefe/a do Corpo da Policía Local Primeira. –Constitúe obxecto desta Convocatoria a provisión, polo sistema de libre designación, do seguinte posto de traballo dentro do Concello de Ferrol, denominado Xefe/a do Corpo da Policía Local, co contido e características recollidos na relación de postos de traballo. (BOP núm.14 do 22 de xaneiro de 2015) e que de seguido figuran: Observacións: 2.–Este persoal prestará servizo en réxime de especial dedicación, realizando unha xornada de traballo de 40 horas semanais, sen prexuízo dos incrementos horarios que ocasionalmente sexan precisos por necesidades do servizo, ademais de ter disponibilidade para o exercizo das funcións do posto fóra da xornada habitual do mesmo.4.–Este posto poderán desempeñalo funcionarios/as doutras administracións públicas, incluída a local. Segunda. –De acordo coas previsións do artigo 27 da Lei 4/2007, do 20 de abril, de coordinación de policías locais, a praza que se convoca se corresponde coa categoría de inspector da Policía Local, podendo participar nesta convocatoria os funcionarios de carreira do Corpo de Policía Local do Concello de Ferrol, ou de calquera outro concello de Galicia, que ostenten a dita categoría e reúnan os requisitos de titulación previstos para a mesma, e os do posto de traballo que se convoca. A provisión desta praza será mediante convocatoria pública, polo sistema de libre designación, de acordo cos principios de iguladade, mérito e capacidade. Terceira. –As persoas interesadas e que reúnan os requisitos sinalados na base primeira, presentarán as súas solicitudes no Rexistro Xeral desta Corporación ou por calquera dos medios referidos no art.16 da Lei 39/2015, do 1 de outubro, de procedemento administrativo común das Administracións Públicas, no prazo de 15 días hábiles contados dende o seguinte ao da publicación do anuncio da convocatoria no BOE. A solicitude para formar parte deste procedemento se acompañará inexcusablemente da seguinte documentación:  Fotocopia compulsada do DNI  Acreditación da condición de funcionario de carreira.  O “currículum vitae” (onde ademais dos datos persoais se fará constar a titulación académica, anos de servizo, postos de traballo desempeñados e, cantos outros méritos estimen oportuno poñer de manifesto en relación coas funcións atribuídas ao posto solicitado) xuntando a documentación acreditativa das circunstancias e méritos, mediante orixinais, certificacións ou fotocopias compulsadas, pois non serán valorados aqueles que non queden debidamente acreditados, en todos os seus extremos, dentro do prazo de presentación de instancias. Cuarta. –A convocatoria será resolta pola Alcaldía ou concellería delegada, que poderá declarala deserta se ao seu xuízo se estimara que ningunha das persoas aspirantes estivera en posesión do nivel suficiente e adecuado para o desempeño do posto ou se logo de ter efectuado o nomeamento a persoa afectada polo mesmo achegase a súa renuncia. Quinta. –Se o nomeamento recaese nun funcionario/a doutra Administración, se requerirá o informe desta. De non emitirse este no prazo de 15 días naturais, considerarase favorable. A resolución publicarase no DOG. Sexta. –O prazo para tomar posesión será de tres días hábiles se non implica cambio de residencia ou dun mes se comporta cambio de residencia ou de reingreso no servicio activo, e empezará a contarse, a partir do día seguinte ao de cese ou ao de cambio da situación administrativa que en cada caso correponda. O dito cesamento deberá efectuarse dentro dos tres días seguintes á publicación da resolución de nomeamento no Diario Oficial de Galicia. Sétima. –Contra o acordo ou resolución de aprobación destas bases que porá fin á vía administrativa, poderá interpoñerse o recurso potestativo de reposición ante o órgano que a ditou, dentro do prazo dun mes, contado dende o día seguinte ao da súa publicación, de conformidade co disposto nos artigos 123 e 124 da Lei 39/2015, do 1 de outubro, do procedemento administrativo común das Administracións Públicas, sen prexuízo da posibilidade de interpoñer directamente recurso contencioso-administrativo ante o Xulgado do Contencioso-Administrativo de Ferrol, dentro do prazo de dous meses, contados a partir do día seguinte ao da súa publicación e na forma establecida no artigo 45 da Lei 29/1998, do 13 de xullo, reguladora da xurisdicción contencioso-administrativa (BOE do 14/07/1998).” O que se fai público para xeral coñecemento. Ferrol, 15 de xaneiro de 2018. O alcalde Jorge Juan Suárez Fernández